title: Odluka Komisije od 30. srpnja 2010. o osnivanju Foruma na visokoj razini za poboljšano funkcioniranja lanca opskrbe hranom (2010/C 210/03)

text:
               13/Sv. 54

               HR

               Službeni list Europske unije

               234

         32010D0803(01)

               C 210/4

               SLUŽBENI LIST EUROPSKE UNIJE

         ODLUKA KOMISIJE
   od 30. srpnja 2010.
   o osnivanju Foruma na visokoj razini za poboljšano funkcioniranja lanca opskrbe hranom
   (2010/C 210/03)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   budući da:

               (1)

               Člankom 173. stavkom 1. Ugovora, EU-u i državama članicama povjerena je zadaća osiguranja uvjeta nužnih za stvaranje konkurentnosti industrije EU-a, posebno poticanjem okružja povoljnog za suradnju među poduzećima. Člankom 173. stavkom 2. posebno se pozivaju države članice da se zajedno s Komisijom međusobno savjetuju i prema potrebi koordiniraju svoje aktivnosti. Komisija može potaknuti korisne inicijative za promicanje takve koordinacije.

               (2)

               Skupina na visokoj razini za konkurentnost prehrambene industrije, osnovana Odlukom Komisije 2008/359/EZ (1) od 28. travnja 2008., izradila je nacrt izvješća koji sadrži 30 preporuka i plan ključnih inicijativa s ciljem promicanja konkurentnosti europske prehrambene industrije.

               (3)

               Svojim priopćenjem pod naslovom „Poboljšano funkcioniranje lanca opskrbe hranom u Europi” (2) Komisija je predstavila deset političkih inicijativa za otklanjanje problema utvrđenih tijekom jedinstvenog ispitivanja tržišta prehrambenog sektora i obvezala se predočiti izvješće o njihovoj provedbi na temelju razmjene gledišta sa zainteresiranim stranama.

               (4)

               Sada je potrebno osigurati praćenje i nadzor provedbe preporuka Skupine na visokoj razini za konkurentnost prehrambene industrije i inicijativa Komisije. Zato se mora osnovati nova stručna skupina s većim nadležnostima u obliku Visokog foruma za poboljšano funkcioniranje lanca opskrbe hranom, u kojem će biti zastupljene sve gospodarske grane prehrambenog lanca. Taj će Forum osiguravati usklađenost različitih inicijativa Komisije.

               (5)

               Forum mora biti sastavljen od ličnosti na visokoj razini koje predstavljaju države članice, poljoprivredni sektor, prerađivačku prehrambenu industriju i distributere prehrambenih proizvoda kao i nevladine organizacije sa stručnim poznavanjem lanca opskrbe hranom.

               (6)

               Potrebno je utvrditi propise o objavljivanju informacija od strane članova Foruma, ne dovodeći u pitanje propise Komisije o sigurnosti koji se utvrđeni u Prilogu Odluci Komisije 2001/844/EZ, EZUČ, Euratom (3).

               (7)

               Osobni podaci o članovima Foruma obrađuju se u skladu s Uredbom (EZ) br. 45/2001 Europskog parlamenta i Vijeća od 18. prosinca 2000. o zaštiti pojedinaca u vezi s obradom osobnih podataka u institucijama i tijelima Zajednice i o slobodnom kretanju takvih podataka (4).

               (8)

               Odluku 2008/359/EZ treba staviti izvan snage.

               (9)

               Potrebno je vremenski ograničiti primjenu ove Odluke,

         ODLUČILA JE:
   Članak 1.
   Forum
   Osniva se Forum na visokoj razini za poboljšano funkcioniranje lanca opskrbe hranom, dalje u tekstu „Forum”.
   Članak 2.
   Zadaće
   Forum će pomagati Komisiji kod razvijanja politika u sektoru prehrambene industrije. U tu svrhu on će s jedne strane slijediti preporuke Skupine na visokoj razini za konkurentnost prehrambene industrije koja je osnovana Odlukom Komisije 2008/359/EZ i s druge strane pratiti provedbu inicijativa koje je Komisija predložila u svojem priopćenju o „Poboljšanom funkcioniranju lanca opskrbe hranom u Europi”.
   Članak 3.
   Savjetovanje
   Komisija se može savjetovati s Forumom o svim pitanjima vezano uz konkurentnost i funkcioniranje lanca opskrbe hranom na unutarnjem tržištu u svrhu izrade novih preporuka u skladu s kretanjima u lancu opskrbe hranom.
   Članak 4.
   Sastav – Imenovanje članova
   1.   Forum će sačinjavati najviše 45 članova.
   2.   Forum se sastoji od:

               —

               nacionalnih tijela pojedine države članice koja su odgovorna za sektor hrane na razini ministarstva,

               —

               poslovnih subjekata koji djeluju u sektoru prehrambene industrije, trgovine i distribucije prehrambenim proizvodima u EU-u,

               —

               udruženja i saveza koji predstavljaju poljoprivredu, prehrambenu industriju kao i trgovinu i distribuciju prehrambenim proizvodima u EU-u,

               —

               nevladinih organizacija sa stručnim poznavanjem područja vezanih uz lanac opskrbe hranom.

         3.   Svaka članica Foruma imenuje stalnog predstavnika u pripremnu skupinu predviđenu člankom 5. stavkom 2.
   4.   Članovi se imenuju na mandat od godinu dana, koji se može produljiti, a mandat im traje sve do njihove smjene u skladu sa stavkom 5. ovog članka ili do isteka njihovog mandata.
   5.   Članovi se mogu smijeniti prije isteka njihovog mandata u sljedećim slučajevima:

               (a)

               kad podnesu ostavku;

               (b)

               kad više ne mogu učinkovito doprinositi radu Foruma;

               (c)

               ako ne poštuju članak 339. Ugovora.

         6.   Imena članova objavljuju se na internetskoj stranici Opće uprave za poduzetništvo i industriju i u Registru stručnih skupina Komisije.
   Prikupljanje, obrada i objava imena članova provodi se u skladu s odredbama Uredbe (EZ) br. 45/2001.
   Članak 5.
   Funkcioniranje
   1.   Forumom predsjeda Komisija. Forum izrađuje godišnje izvješće o svojoj djelatnosti i predočuje ga Komisiji, Vijeću i Europskom parlamentu.
   2.   Pripremna skupina, dalje u tekstu „sherpa grupa” priprema rasprave, temeljnu dokumentaciju o stajalištima i mišljenjima za izradu Forumovog godišnjeg izvješća. Pripremnom skupinom predsjeda Komisija.
   3.   Komisija može sazvati radne grupe zadužene za razmatranje specifičnih pitanja na temelju mandata utvrđenog sporazumno s Forumom ili sa „sherpa grupom”. Te se radne grupe raspuštaju čim im istekne mandat.
   4.   Komisija može pozvati stručnjake ili promatrače s posebnim stručnim znanjima na nekom području koje je na dnevnom redu da sudjeluju u radu Foruma ili pri savjetovanju ili radu „sherpa grupe” ili radnih grupa.
   Na zahtjev Europskog parlamenta, Komisija može pozvati Europski parlament da imenuje jednog ili više zastupnika da prisustvuju sastancima Foruma.
   5.   Forum, „sherpa grupa” i radne grupe sastaju se u pravilu u prostorijama Komisije prema načinu postupanja i rasporedu koji utvrđuje Komisija, koja osigurava i usluge tajništva. Službenici Komisije zainteresirani za pojedinu raspravu mogu prisustvovati sastancima Foruma, „sherpa grupe” i radnih grupa.
   6.   Članovi Foruma, njihovi zastupnici te pozvani stručnjaci i promatrači moraju se pridržavati obveze čuvanja profesionalne tajne u skladu s Ugovorima i njihovim provedbenim odredbama, kao i sigurnosnim propisima Komisije o zaštiti klasificiranih informacija EU-a, kako je utvrđeno Odlukom Komisije 2001/844/EZ, EZUČ, Euratom.
   7.   Komisija može objaviti ili staviti na internet, na izvornom jeziku pojedinog dokumenta, sve sažetke, zaključke, dijelove zaključaka ili radne dokumente Foruma, kao i zapisnike i izvješća.
   Prema potrebi, Komisija smije prevesti sve ili dijelove tih dokumenata na sve službene jezike EU-a.
   Članak 6.
   Stavljanje izvan snage
   Odluka 2008/359 stavlja se izvan snage.
   Članak 7.
   Primjena
   Ova se Odluka primjenjuje do 31. prosinca 2012.

      Sastavljeno u Bruxellesu 30. srpnja 2010.

            Za Komisiju

         Antonio TAJANI

            Potpredsjednik

      (1)  SL L 120, 7.5.2008., str. 15.

      (2)  COM(2009) 591 od 28.10.2009.

      (3)  SL L 317, 3.12.2001., str. 1.

      (4)  SL L 8, 12.1.2001., str. 1.


title: 2013/4/Euratom: Odluka Vijeća od 11. prosinca 2012. o odobrenju sklapanja od strane Europske komisije Sporazuma o znanstvenoj i tehnološkoj suradnji između Europske zajednice za atomsku energiju, s jedne strane, i Švicarske Konfederacije, s druge strane, kojim se Švicarska Konfederacija pridružuje Okvirnom programu Europske zajednice za atomsku energiju za aktivnosti u području nuklearnih istraživanja i osposobljavanja (2012.–2013.)

text:
               12/Sv. 5

               HR

               Službeni list Europske unije

               158

         32013D0004

               L 004/1

               SLUŽBENI LIST EUROPSKE UNIJE

         ODLUKA VIJEĆA
   od 11. prosinca 2012.
   o odobrenju sklapanja od strane Europske komisije Sporazuma o znanstvenoj i tehnološkoj suradnji između Europske zajednice za atomsku energiju, s jedne strane, i Švicarske Konfederacije, s druge strane, kojim se Švicarska Konfederacija pridružuje Okvirnom programu Europske zajednice za atomsku energiju za aktivnosti u području nuklearnih istraživanja i osposobljavanja (2012.–2013.)
   (2013/4/Euratom)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice za atomsku energiju, a posebno njegov članak 101. drugi stavak,
   uzimajući u obzir prijedlog Komisije,
   budući da:

               (1)

               Europska komisija je u skladu sa smjernicama Vijeća u pregovorima dogovorila Sporazum o znanstvenoj i tehnološkoj suradnji između Europske zajednice za atomsku energiju, s jedne strane, i Švicarske Konfederacije, s druge strane, kojim se Švicarska Konfederacija pridružuje Okvirnom programu Europske zajednice za atomsku energiju za aktivnosti u području nuklearnih istraživanja i osposobljavanja (2012. - 2013.) („Sporazum”),

               (2)

               Trebalo bi odobriti sklapanje Sporazuma od strane Europske komisije,

         DONIJELO JE OVU ODLUKU:
   Jedini članak
   Odobrava se sklapanje od strane Europske komisije Sporazuma o znanstvenoj i tehnološkoj suradnji između Europske zajednice za atomsku energiju, s jedne strane, i Švicarske Konfederacije, s druge strane, kojim se Švicarska Konfederacija pridružuje Okvirnom programu Europske zajednice za atomsku energiju za aktivnosti u području nuklearnih istraživanja i osposobljavanja (2012. - 2013.).
   Odobrava se Izjava Europske komisije u ime Europske zajednice za atomsku energiju koju je prilikom sklapanja Sporazuma izradio predstavnik Europske komisije i koja se nalazi u Prilogu ovoj Odluci.
   Tekst Sporazuma priložen je ovoj Odluci.

      Sastavljeno u Bruxellesu 11. prosinca 2012.

            Za Vijeće

            Predsjednik

         A. D. MAVROYIANNIS

   PRILOG

      Izjava Europske komisije u ime Europske zajednice za atomsku energiju
      Predstavnici Švicarske Konfederacije zatražili su od Europske komisije da potvrdi da ukupni iznos očekivanih doprinosa Švicarske Konfederacije za 2012. godinu za sve istraživačke aktivnosti Euratoma neće prelaziti 55 milijuna CHF.
      Europska komisija potvrđuje da na temelju relevantnih statističkih podataka te uzimajući u obzir faktore proporcionalnosti koji uređuju izračun doprinosa Švicarske Konfederacije za 2012. godinu za sve istraživačke aktivnosti Euratoma, uključujući i one prije sklapanja ovog Sporazuma, ukupan iznos koji Švicarska Konfederacija treba platiti za 2012. godinu neće prelaziti 55 milijuna CHF.


title: Odluka Komisije оd 5. veljače 2016. o imenovanju određenih članova Znanstvenog vijeća Europskog istraživačkog vijeća

text:
               6.2.2016

               HR

               Službeni list Europske unije

               C 47/4

         ODLUKA KOMISIJE
   оd 5. veljače 2016.
   o imenovanju određenih članova Znanstvenog vijeća Europskog istraživačkog vijeća
   (2016/C 47/04)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Odluku Vijeća 2013/743/EU od 3. prosinca 2013. o osnivanju Posebnog programa za provedbu Okvirnog programa za istraživanja i inovacije Obzor 2020. (2014. – 2020.) i stavljanju izvan snage odluka 2006/971/EZ, 2006/972/EZ, 2006/973/EZ, 2006/974/EZ i 2006/975/EZ (1), a posebno njezin članak 7. stavak 1.
   budući da:

               (1)

               Odlukom C(2013) 8915 (2) (kako je naknadno izmijenjena Odlukom C(2015) 788) (3) Komisija je osnovala Europsko istraživačko vijeće (ERC) na razdoblje od 1. siječnja 2014. do 31. prosinca 2020. kao sredstvo za provedbu mjera u okviru dijela I. „Izvrsna znanost” koje su povezane s posebnim ciljem „Europsko istraživačko vijeće (ERC)” iz članka 3. stavka 1. točke (a) Odluke 2013/743/EU.

               (2)

               ERC se sastoji od neovisnog Znanstvenog vijeća predviđenog člankom 7. Odluke 2013/743/EU i posebne provedbene strukture predviđene člankom 8. te Odluke.

               (3)

               U skladu s člankom 2. stavkom 1. Odluke C(2013) 8915, Znanstveno vijeće sastoji se od predsjednika ERC-a i 21 člana.

               (4)

               U skladu s člankom 7. stavkom 1. trećim podstavkom Odluke 2013/743/EU, članovi Znanstvenog vijeća imenuju se na razdoblje od najviše četiri godine koje se može jedanput produljiti. Trebalo bi ih imenovati tako da se osigura neprekidan rad Znanstvenog vijeća.

               (5)

               Mandat određenog broja članova Znanstvenog vijeća završit će 31. prosinca 2015. te članstvo u Znanstvenom vijeću treba obnoviti.

               (6)

               U skladu s člankom 7. stavkom 1. drugim podstavkom Odluke 2013/743/EU, članove Znanstvenog vijeća imenuje Komisija u skladu s neovisnim i transparentnim postupkom imenovanja dogovorenim sa Znanstvenim vijećem, a koji uključuje savjetovanje sa znanstvenom zajednicom i izvješćivanje Europskom parlamentu i Vijeću. U tu je svrhu osnovan stalni odbor za određivanje budućih članova Znanstvenog vijeća. Identifikacijski odbor Komisiji je iznio preporuke za zamjenu članova Znanstvenog vijeća, koje su prihvaćene.

         ODLUČILA JE:
   Članak 1.
   Profesor Sir Christopher CLARK imenuje se članom Znanstvenog vijeća ERC-a na prvi mandat, koji završava 31. prosinca 2019.
   Profesorica Barbara ROMANOWICZ imenuje se članicom Znanstvenog vijeća ERC-a na prvi mandat, koji završava 31. prosinca 2019.
   Članak 2.
   Članovi Znanstvenog vijeća ERC-a navedeni su u Prilogu ovoj Odluci.
   Članak 3.
   Ova Odluka stupa na snagu 1. siječnja 2016.

      Sastavljeno u Bruxellesu 5. veljače 2016.

            Za Komisiju

         Carlos MOEDAS

            Član Komisije

      (1)  SL L 347, 20.12.2013., str. 965.

      (2)  Odluka Komisije C(2013) 8915 od 12. prosinca 2013. o osnivanju Europskog istraživačkog vijeća (SL C 373, 20.12.2013., str. 23.).

      (3)  Odluka Komisije C(2015) 788 od 17. veljače 2015. o izmjeni Odluke C(2013) 8915 o osnivanju Europskog istraživačkog vijeća (SL C 58, 18.2.2015., str. 3.).

      PRILOG
      Članovi Znanstvenog vijeća ERC-a

                  Ime i prezime te ustanova

                  Kraj mandata

                  Klaus BOCK, Danska nacionalna zaklada za istraživanja

                  31. prosinca 2016.

                  Margaret BUCKINGHAM, Institut Pasteur, Pariz

                  30. lipnja 2019.

                  Christopher CLARK, Sveučilište u Cambridgeu

                  31. prosinca 2019.

                  Athene DONALD, Sveučilište u Cambridgeu

                  31. prosinca 2016.

                  Barbara ENSOLI, Instituto Superiore di Sanità, Rim

                  31. prosinca 2016.

                  Nuria Sebastian GALLES, Sveučilište Pompeu Fabra, Barcelona

                  31. prosinca 2016.

                  Michael KRAMER, Institut za radijsku astronomiju Max Planck, Bonn

                  30. lipnja 2019.

                  Tomas JUNGWIRTH, Češka akademija znanosti

                  31. prosinca 2018.

                  Matthias KLEINER, Tehničko sveučilište u Dortmundu

                  31. prosinca 2016.

                  Eva KONDOROSI, Mađarska akademija znanosti

                  31. prosinca 2016.

                  Barbara ROMANOWICZ, Seizmološki laboratorij Berkeley

                  31. prosinca 2019.

                  Mart SAARMA, Sveučilište u Helsinkiju

                  31. prosinca 2016.

                  Nils Christian STENSETH, Sveučilište u Oslu

                  31. prosinca 2017.

                  Martin STOKHOF, Sveučilište u Amsterdamu

                  31. prosinca 2017.

                  Janet THORNTON, Europski institut za bioinformatiku (EMBL-EBI) u okvoru Europskog laboratorija za molekularnu biologiju

                  31. prosinca 2018.

                  Isabelle VERNOS, Institució Catalana de Recerca i Estudis Avançats, Barcelona

                  30. lipnja 2019.

                  Reinhilde VEUGELERS, Katoličko sveučilište u Leuvenu

                  31. prosinca 2016.

                  Michel WIEVIORKA, Centar za sociološku analizu i intervenciju, Pariz

                  31. prosinca 2017.

                  Fabio ZWIRNER, Sveučilište u Padovi

                  31. prosinca 2018.


title: Odluka Europskog parlamenta (EU) 2015/1633 od 29. travnja 2015. o razrješnici za izvršenje proračuna Agencije za suradnju energetskih regulatora za financijsku godinu 2013.

text:
               30.9.2015

               HR

               Službeni list Europske unije

               L 255/155

      ODLUKA EUROPSKOG PARLAMENTA (EU) 2015/1633
      od 29. travnja 2015.
      o razrješnici za izvršenje proračuna Agencije za suradnju energetskih regulatora za financijsku godinu 2013.
      EUROPSKI PARLAMENT,

                  —

                  uzimajući u obzir konačnu godišnju računovodstvenu dokumentaciju Agencije za suradnju energetskih regulatora za financijsku godinu 2013.,

                  —

                  uzimajući u obzir izvješće Revizorskog suda o godišnjoj računovodstvenoj dokumentaciji Agencije za suradnju energetskih regulatora za financijsku godinu 2013. zajedno s odgovorima Agencije (1),

                  —

                  uzimajući u obzir izjavu o jamstvu (2) u pogledu pouzdanosti računa te zakonitosti i pravilnosti predmetnih transakcija, koju je podnio Revizorski sud za financijsku godinu 2013., u skladu s člankom 287. Ugovora o funkcioniranju Europske unije,

                  —

                  uzimajući u obzir preporuku Vijeća od 17. veljače 2015. o razrješnici koju treba dobiti Agencija za izvršenje proračuna za financijsku godinu 2013. (05304/2015 – C8-0054/2015),

                  —

                  uzimajući u obzir članak 319. Ugovora o funkcioniranju Europske unije,

                  —

                  uzimajući u obzir Uredbu Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (3),

                  —

                  uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (4), a posebno njezin članak 208.,

                  —

                  uzimajući u obzir Uredbu (EZ) br. 713/2009 Europskog parlamenta i Vijeća od 13. srpnja 2009. o osnivanju Agencije za suradnju energetskih regulatora (5), a posebno njezin članak 24.,

                  —

                  uzimajući u obzir Uredbu Komisije (EZ, Euratom) br. 2343/2002 od 19. studenoga 2002. o okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (6),

                  —

                  uzimajući u obzir Delegiranu uredbu Komisije (EU) br. 1271/2013 od 30. rujna 2013. o okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (7), a posebno njezin članak 108.,

                  —

                  uzimajući u obzir članak 94. Poslovnika i Prilog V. Poslovniku,

                  —

                  uzimajući u obzir izvješće Odbora za proračunski nadzor (A8-0117/2015),

         1.

            daje razrješnicu direktoru Agencije za suradnju energetskih regulatora za izvršenje proračuna Agencije za financijsku godinu 2013.;

         2.

            iznosi svoje primjedbe u Rezoluciji u nastavku;

         3.

            nalaže svojem predsjedniku da ovu Odluku i Rezoluciju, koja je njezin sastavni dio, proslijedi direktoru Agencije za suradnju energetskih regulatora, Vijeću, Komisiji i Revizorskom sudu te da ih da na objavu u Službenom listu Europske unije (serija L).

               Predsjednik

            Martin SCHULZ

               Glavni tajnik

            Klaus WELLE

         (1)  SL C 442, 10.12.2014., str. 18.

         (2)  Vidjeti bilješku 1.

         (3)  SL L 248, 16.9.2002., str. 1.

         (4)  SL L 298, 26.10.2012., str. 1.

         (5)  SL L 211, 14.8.2009., str. 1.

         (6)  SL L 357, 31.12.2002., str. 72.

         (7)  SL L 328, 7.12.2013., str. 42.


title: Odluka Komisije оd 27. srpnja 2017. o osnivanju stručne skupine Komisije na visokoj razini za borbu protiv radikalizacije

text:
               3.8.2017

               HR

               Službeni list Europske unije

               C 252/3

         ODLUKA KOMISIJE
   оd 27. srpnja 2017.
   o osnivanju stručne skupine Komisije na visokoj razini za borbu protiv radikalizacije
   (2017/C 252/04)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   budući da:

               (1)

               U cilju jačanja napora za sprečavanje i suzbijanje radikalizacije koja vodi do nasilnog ekstremizma i terorizma te poboljšanja koordinacije i suradnje među svim relevantnim dionicima, u skladu s pozivima na djelovanje iz Europskog programa sigurnosti (1), Komunikacije Komisije o sprečavanju radikalizacije (2) i revidirane Strategije EU-a o suzbijanju radikalizacije i novačenja (3) i drugim relevantnim zaključcima Vijeća povezanima s tim pitanjem (4), Komisiji je potrebno stručno mišljenje koje mogu pružiti stručnjaci visoke razine okupljeni u savjetodavno tijelo.

               (2)

               Stoga je potrebno osnovati skupinu stručnjaka na visokoj razini u području sprečavanja i suzbijanja radikalizacije te definirati njezine zadaće i strukturu.

               (3)

               Rad skupine trebao bi pridonijeti razvoju i provedbi preventivnih politika, instrumenata i inicijativa Unije, među ostalim oblikovanjem niza smjernica i preporuka za daljnji rad na sprečavanju i suzbijanju radikalizacije na razini Unije i na nacionalnoj razini te pružanjem potpore pri procjenjivanju potrebe za uvođenjem strukturiranijih mehanizama suradnje u području prevencije na razini Unije, uzimajući u obzir i vanjsku dimenziju.

               (4)

               Radi prikupljanja relevantnih europskih i nacionalnih perspektiva i mišljenja stručnjaka, skupinu bi trebala činiti nadležna tijela država članica, Agencija Europske unije za suradnju tijela za izvršavanje zakonodavstva (5), Ured Europske unije za pravosudnu suradnju (6), Agencija Europske unije za temeljna prava (7), Agencija Europske unije za osposobljavanje u području izvršavanja zakonodavstva (8), Centar za izvrsnost Mreže za osvješćivanje o radikalizaciji (9), Europska služba za vanjsko djelovanje (10) i koordinator EU-a za borbu protiv terorizma (11).

               (5)

               Konkretnije, agencije Unije stručno mišljenje pružaju iz perspektive provedbe zakonodavstva i kaznenog progona, uzimajući istodobno u obzir dimenziju temeljnih prava i potrebu za izgradnjom kapaciteta. Centar za izvrsnost Mreže za osvješćivanje o radikalizaciji pruža svoju neovisnost na razini Unije u pogledu borbe protiv radikalizacije, svoje razumijevanje potreba i očekivanja osoba koje se bave tim područjem i svoje iskustvo u području suradnje dionika iz različitih zemalja. Doprinos Europske službe za vanjsko djelovanje temelji se na iskustvu i stručnosti stečenima u području vanjskog djelovanja Unije na temelju ostvarene suradnje i doprinosa suradnji s trećim zemljama i međunarodnim organizacijama. Koordinator EU-a za borbu protiv terorizma pridonosi svojim stručnim mišljenjima koja se temelje na njegovu sveobuhvatnom pregledu relevantnih instrumenata politika.

               (6)

               Za članove skupine trebalo bi utvrditi pravila o objavljivanju informacija.

               (7)

               Primjereno je odrediti razdoblje primjene ove Odluke. Komisija će pravovremeno razmotriti uputnost produljenja,

         ODLUČILA JE:
   Članak 1.
   Predmet
   Osniva se stručna skupina Komisije na visokoj razini za borbu protiv radikalizacije („skupina”).
   Članak 2.
   Zadaće
   Skupina ima sljedeće zadaće:

               (a)

               savjetovanje o unapređenju suradnje među različitim dionicima, posebice s državama članicama, o pitanjima povezanima sa sprečavanjem i suzbijanjem radikalizacije koja vodi do nasilnog ekstremizma i terorizma;

               (b)

               savjetovanje Komisije prilikom daljnjeg razvoja politika Unije u cilju sprečavanja i suzbijanja radikalizacije koja vodi do nasilnog ekstremizma i terorizma te pomaganje pri razvoju tih politika, što obuhvaća i oblikovanje niza načela i preporuka, uzimajući pritom u obzir rezultate trenutačnih i budućih istraživanja u tom području koja se financiraju sredstvima EU-a, za primjenu ciljanih i učinkovitih mjera za sprečavanje i suzbijanje radikalizacije na razini Unije i na nacionalnoj razini, što obuhvaća usmjereniju primjenu programa financiranja Unije;

               (c)

               pružanje savjeta i pomoći Komisiji prilikom razmatranja mogućnosti za buduće strukturiranije mehanizme suradnje na razini Unije u području sprečavanja i suzbijanja radikalizacije koja vodi do nasilnog ekstremizma i terorizma na temelju postojećih pristupa razmjeni najboljih praksi, umrežavanju i osnaživanju dionika.

         Članak 3.
   Članstvo
   1.   Skupina je sastavljena od sljedećih članova:

               (a)

               nadležnih tijela država članica;

               (b)

               Agencije Europske unije za suradnju tijela za izvršavanje zakonodavstva;

               (c)

               jedinice Europske unije za pravosudnu suradnju;

               (d)

               Agencije Europske unije za temeljna prava;

               (e)

               Agencije Europske unije za osposobljavanje u području izvršavanja zakonodavstva;

               (f)

               Centra za izvrsnost Mreže za osvješćivanje o radikalizaciji;

               (g)

               Europske službe za vanjsko djelovanje;

               (h)

               koordinatora EU-a za borbu protiv terorizma.

         2.   Članovi skupine imenuju jednog predstavnika visoke razine i jednog zamjenika. Svakog predstavnika na visokoj razini ili zamjenika može pratiti jedan stručnjak u području sprečavanja radikalizacije.
   3.   Članove koji više ne mogu učinkovito pridonositi vijećanjima stručne skupine, koji po mišljenju odgovarajuće službe Komisije ne ispunjuju uvjete iz članka 339. Ugovora o funkcioniranju Europske unije ili koji daju ostavku više se ne poziva na sudjelovanje na sastancima skupine te ih se može zamijeniti tijekom ostatka njihova mandata.
   Članak 4.
   Predsjednik
   Skupinom predsjeda visokopozicionirani predstavnik Glavne uprave za migracije i unutarnje poslove („GU HOME”) Komisije.
   Članak 5.
   Rad skupine
   1.   Skupina djeluje na zahtjev predsjednika u skladu s člankom 13. stavkom 1. horizontalnih pravila Komisije za stručne skupine („horizontalna pravila”) (12).
   2.   Sastanci skupine u načelu se održavaju u prostorima Komisije.
   3.   Glavna uprava za migracije i unutarnje poslove osigurava tajničke usluge. Službenici Komisije iz drugih odjela koji su zainteresirani za postupke pozivaju se na sastanke skupine i njezinih podskupina.
   4.   U dogovoru s Glavnom upravom za migracije i unutarnje poslove skupina može običnom većinom članova odlučiti da njezine rasprave budu javne.
   5.   Zapisnik o raspravi o pojedinim točkama dnevnog reda i o mišljenjima skupine mora biti smislen i potpun. Zapisnik sastavlja tajništvo, a za njega je odgovoran predsjednik.
   6.   Skupina donosi mišljenja, preporuke i izvješća konsenzusom. U slučaju glasanja, članovi o njegovu ishodu odlučuju običnom većinom. Članovi koji su glasali protiv imaju pravo da se dokument sa sažetkom razloga za njihovo stajalište priloži mišljenju, preporuci ili izvješću.
   Članak 6.
   Podskupine
   1.   Glavna uprava za migracije i unutarnje poslove može osnovati podskupine radi ispitivanja određenih tema u okviru nadležnosti koje određuje Komisija. Podskupine rade u skladu s horizontalnim pravilima i odgovaraju skupini. Raspuštaju se nakon ispunjenog mandata.
   2.   Članovi skupine mogu imenovati predstavnike u podskupine s visokom razinom tehničkog znanja.
   Članak 7.
   Pozvani stručnjaci
   Glavna uprava za migracije i unutarnje poslove može pozvati stručnjake, uključujući stručnjake iz privatnog sektora, s posebnim stručnim znanjem u području koje je na dnevnom redu da ad hoc sudjeluju u radu skupine ili podskupina.
   Članak 8.
   Promatrači
   1.   Na izravni poziv predsjednika pojedincima, organizacijama i javnim subjektima može se dodijeliti status promatrača u skladu s horizontalnim pravilima.
   2.   Organizacije i javni subjekti sa statusom promatrača imenuju svoje predstavnike.
   3.   Predsjednik promatračima i njihovim predstavnicima može dopustiti sudjelovanje u raspravama skupine i pomaganje stručnim znanjem. Međutim, oni nemaju pravo glasa i ne sudjeluju u izradi preporuka ili savjeta skupine.
   Članak 9.
   Poslovnik
   Na prijedlog Glavne uprave za migracije i unutarnje poslove i u dogovoru s njome skupina donosi svoj poslovnik običnom većinom svojih članova na temelju standardnog poslovnika za stručne skupine u skladu s horizontalnim pravilima (13).
   Članak 10.
   Poslovna tajna i postupanje s povjerljivim informacijama
   Članovi skupine i njihovi predstavnici te pozvani stručnjaci i promatrači moraju poštovati obvezu čuvanja poslovne tajne, koja se na temelju ugovora i pravila o njihovoj provedbi odnosi na sve članove institucija i njihovo osoblje, ali i pravila Komisije o sigurnosti u pogledu zaštite povjerljivih podataka Unije iz odluka Komisije (EU, Euratom) 2015/443 (14) i 2015/444 (15). U slučaju nepoštovanja tih obveza Komisija može poduzeti odgovarajuće mjere.
   Članak 11.
   Transparentnost
   1.   Skupina i podskupine registriraju se u registru stručnih skupina.
   2.   Kad je riječ o sastavu skupine, imena članova i imena promatrača objavljuju se u registru stručnih skupina.
   3.   Svi relevantni dokumenti, uključujući dnevni red, zapisnike i podneske sudionika, dostupni su u registru stručnih skupina ili pomoću poveznice u registru na posebnu internetsku stranicu na kojoj se nalaze informacije. Pristup posebnoj internetskoj stranici ne smije se uvjetovati zahtjevom za registraciju korisnika ili bilo kojim drugim ograničenjem. Posebice se pravovremeno prije sastanka objavljuju dnevni red i drugi relevantni popratni dokumenti te se potom na vrijeme objavljuje zapisnik. Iznimke od objave predviđene su samo ako se procijeni da bi se otkrivanjem dokumenta ugrozila zaštita javnog ili privatnog interesa kako je utvrđeno člankom 4. Uredbe (EZ) br. 1049/2001 Europskog parlamenta i Vijeća (16).
   Članak 12.
   Troškovi dolaska na sastanak
   1.   Sudionici u aktivnostima skupine i podskupina ne primaju naknade za pružene usluge.
   2.   Komisija nadoknađuje putne troškove i dnevnice sudionika u aktivnostima skupine i podskupina. Nadoknada se isplaćuje u skladu s važećim propisima Komisije i u okviru raspoloživih sredstava dodijeljenih odjelima Komisije u okviru godišnjeg postupka raspodjele sredstava.
   Članak 13.
   Primjenjivost
   Ova se Odluka primjenjuje do 31. prosinca 2018.

      Sastavljeno u Bruxellesu 27. srpnja 2017.

            Za Komisiju

         Dimitris AVRAMOPOULOS

            Član Komisije

      (1)  Komunikacija Komisije Europskom parlamentu, Vijeću, Europskom gospodarskom i socijalnom odboru i Odboru regija „Europski program sigurnosti”, COM(2015) 185 final, Strasbourg, 28.4.2015.

      (2)  Komunikacija Komisije Europskom parlamentu, Vijeću, Europskom gospodarskom i socijalnom odboru i Odboru regija o podupiranju sprečavanja radikalizacije koja vodi k nasilnom ekstremizmu, COM(2016) 379 final, Bruxelles, 14.6.2016.

      (3)  9956/14 JAI 332 ENFOPOL 138 COTER 34.

      (4)  Vidjeti osobito Zaključke Vijeća Europske unije i država članica koje su se sastale unutar Vijeća o poboljšanju kaznenopravnog odgovora na radikalizaciju koja dovodi do terorizma i nasilnog ekstremizma od 20. studenoga 2015. (14419/15), Zaključke Vijeća o razvoju medijske pismenosti i kritičkog mišljenja putem obrazovanja i osposobljavanja od 30. svibnja 2016. (9641/16), Zaključke Vijeća o ulozi sektora mladih u integriranom i međusektorskom pristupu sprečavanju i suzbijanju nasilne radikalizacije mladih od 30. svibnja 2016. (9640/16), Zaključke Vijeća i predstavnika vlada država članica, koji su se sastali u okviru Vijeća, o sprečavanju radikalizacije koja vodi u nasilni ekstremizam, od 21. studenoga 2016. (14276/16), zaključke Europskog vijeća od 22. i 23. lipnja 2017. (EUCO 8/17) i zaključke Vijeća o vanjskom djelovanju EU-a u vezi s borbom protiv terorizma od 19. lipnja 2017. (10384/17).

      (5)  Uredba (EU) 2016/794 Europskog parlamenta i Vijeća od 11. svibnja 2016. o Agenciji Europske unije za suradnju tijela za izvršavanje zakonodavstva (Europol) te zamjeni i stavljanju izvan snage odluka Vijeća 2009/371/PUP, 2009/934/PUP, 2009/935/PUP, 2009/936/PUP i 2009/968/PUP (SL L 135, 24.5.2016., str. 53.).

      (6)  Odluka Vijeća 2002/187/PUP od 28. veljače 2002. kojom se osniva Eurojust s ciljem jačanja borbe protiv teških kaznenih djela (SL L 43, 6.3.2002., str. 1.)

      (7)  Uredba Vijeća (EZ) br. 168/2007 od 15. veljače 2007. o osnivanju Agencije Europske unije za temeljna prava (SL L 53, 22.2.2007., str. 1.).

      (8)  Uredba (EU) 2015/2219 Europskog parlamenta i Vijeća od 25. studenoga 2015. o Agenciji Europske unije za osposobljavanje u području izvršavanja zakonodavstva (CEPOL) i o zamjeni i stavljanju izvan snage Odluke Vijeća 2005/681/PUP (SL L 319, 4.12.2015., str. 1.).

      (9)  Komunikacija Komisije Europskom parlamentu, Vijeću, Europskom gospodarskom i socijalnom odboru i Odboru regija „Sprječavanje radikalizacije koja dovodi do terorizma i nasilnog ekstremizma: Jačanje odgovora Europske unije”, COM (2013) 941 final, 15.1.2014.

      (10)  Odluka Vijeća (2010/427/EU) od 26. srpnja 2010. o utvrđivanju ustroja i rada Europske službe za vanjsko djelovanje (SL L 201, 3.8.2010., str. 30.).

      (11)  Europsko vijeće, Deklaracija o borbi protiv terorizma, 25. ožujka 2004.

      (12)  Odluka Komisije C(2016) 3301 final od 30. svibnja 2016. o uspostavi horizontalnih pravila o osnivanju i radu stručnih skupina Komisije.

      (13)  Članak 17. horizontalnih pravila.

      (14)  Odluka Komisije (EU, Euratom) 2015/443 od 13. ožujka 2015. o sigurnosti u Komisiji (SL L 72, 17.3.2015., str. 41.).

      (15)  Odluka Komisije (EU, Euratom) 2015/444 оd 13. ožujka 2015. o sigurnosnim propisima za zaštitu klasificiranih podataka EU-a (SL L 72, 17.3.2015., str. 53.).

      (16)  Uredba (EZ) br. 1049/2001 Europskog parlamenta i Vijeća od 30. svibnja 2001. o javnom pristupu dokumentima Europskog parlamenta, Vijeća i Komisije (SL L 145, 31.5.2001., str. 43.).


title: 2014/823/EU: Odluka Europskog parlamenta od 23. listopada 2014. o zatvaranju računa Ureda Tijela europskih regulatora za elektroničke komunikacije za financijsku godinu 2012.

text:
               21.11.2014

               HR

               Službeni list Europske unije

               L 334/93

         ODLUKA EUROPSKOG PARLAMENTA
   od 23. listopada 2014.
   o zatvaranju računa Ureda Tijela europskih regulatora za elektroničke komunikacije za financijsku godinu 2012.

      (2014/823/EU)

   EUROPSKI PARLAMENT,

               —

               uzimajući u obzir konačne godišnje financijske izvještaje Ureda Tijela europskih regulatora za elektroničke komunikacije za financijsku godinu 2012.,

               —

               uzimajući u obzir izvješće Revizorskog suda o konačnim godišnjim izvještajima Ureda Tijela europskih regulatora za elektroničke komunikacije za financijsku godinu 2012., zajedno s odgovorima Ureda (1),

               —

               uzimajući u obzir preporuku Vijeća od 18. veljače 2014. (05849/2014 – C7-0054/2014),

               —

               uzimajući u obzir svoju odluku od 3. travnja 2014. (2) kojom se odgađa odluka o davanju razrješnice za financijsku godinu 2012. te prateću rezoluciju,

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (3), a posebno njezin članak 185.,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije te o stavljanju izvan snage Uredbe Vijeća (EZ, Euratom) br. 1605/2002 (4), a posebno njezin članak 208.,

               —

               uzimajući u obzir Uredbu (EZ) br. 1211/2009 Europskog parlamenta i Vijeća od 25. studenoga 2009. o osnivanju Tijela europskih regulatora za elektroničke komunikacije (BEREC) i Ureda (5), a posebno njezin članak 13.,

               —

               uzimajući u obzir Uredbu Komisije (EZ, Euratom) br. 2343/2002 od 19. studenoga 2002. o Okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (6),

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o Okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (7), a posebno njezin članak 108.,

               —

               uzimajući u obzir članak 94. Poslovnika i Prilog V. Poslovniku,

               —

               uzimajući u obzir drugo izvješće Odbora za proračunski nadzor (A8 – 0011/2014),

               1.

               odobrava zatvaranje računa Ureda Tijela europskih regulatora za elektroničke komunikacije za financijsku godinu 2012.;

               2.

               nalaže svojem predsjedniku da ovu Odluku proslijedi upravnom odboru Ureda Tijela europskih regulatora za elektroničke komunikacije, Vijeću, Komisiji i Revizorskom sudu i da je da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL C 365, 13.12.2013., str. 9.

      (2)  SL L 266, 5.9.2014., str. 353.

      (3)  SL L 248, 16.9.2002., str. 1.

      (4)  SL L 298, 26.10.2012., str. 1.

      (5)  SL L 337, 18.12.2009., str. 1.

      (6)  SL L 357, 31.12.2002., str. 72.

      (7)  SL L 328, 7.12.2013., str. 42.


title: Odluka Vijeća (ZVSP) 2017/1425 od 4. kolovoza 2017. o akciji Europske unije za stabilizaciju u Moptiju i Segouu

text:
               5.8.2017

               HR

               Službeni list Europske unije

               L 204/90

         ODLUKA VIJEĆA (ZVSP) 2017/1425
   od 4. kolovoza 2017.
   o akciji Europske unije za stabilizaciju u Moptiju i Segouu
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 28. stavak 1.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 21. ožujka 2011. pozdravilo Strategiju Europske unije za sigurnost i razvoj na području Sahela („Strategija EU-a za Sahel”), naglasivši da je Unija već dugo zainteresirana za smanjenje nesigurnosti i jačanje razvoja na području Sahela.

               (2)

               Vijeće je 9. veljače 2015. ponovno istaknulo svoju predanost podupiranju Malija na njegovu putu prema razvoju, miru, pomirenju i stabilnosti. Pritom je ključno to što je malijska vlada postigla napredak u pogledu upravljanja, demokracije, vladavine prava, reforme sektora pravosuđa i sigurnosti te borbe protiv nekažnjavanja.

               (3)

               Malijska vlada usvojila je u veljači 2017. „Plan de Sécurisation Intégrée des Régions du Centre” (PSIRC) u cilju suzbijanja sve veće nesigurnosti i radi ponovne uspostave prisutnosti civilne uprave u regiji Centar u Maliju (Mopti i Segou).

               (4)

               Politički i sigurnosni odbor (PSO) postigao je 26. lipnja 2017. dogovor o konceptualnom sažetku akcije za stabilizaciju u Moptiju i Segouu koju provodi tim EU-a za stabilizaciju pod pokroviteljstvom delegacije Unije u Maliju.

               (5)

               Mali je 10. srpnja 2017. poslao pismo Visokom predstavniku Unije za vanjske poslove i sigurnosnu politiku (VP), u kojem je pozvao Uniju da pruži potporu ponovnoj uspostavi civilne uprave u regiji Centar u Maliju razmještanjem tima za stabilizaciju,

         DONIJELO JE OVU ODLUKU:
   Članak 1.
   Akcija EU-a za stabilizaciju
   1.   Unija poduzima akciju za stabilizaciju u Moptiju i Segouu. Akciju provodi tim EU-a za stabilizaciju, pod pokroviteljstvom delegacije Unije u Maliju, u fazi djelovanja od 12 mjeseci.
   2.   Tim EU-a za stabilizaciju djeluje u skladu s ciljevima iz članka 2. i obavlja zadaće iz članka 3.
   3.   Za provedbu ove Odluke odgovoran je VP.
   Članak 2.
   Ciljevi
   Tim EU-a za stabilizaciju podupire malijske nacionalne planove i politike putem savjeta malijskim vlastima o ponovnoj uspostavi i širenju civilne uprave u regiji Centar u Maliju, u skladu s međunarodnim standardima i s najvažnijim ciljem učvršćivanja i podupiranja demokracije, vladavine prava, ljudskih prava i rodne ravnopravnosti jačanjem općeg upravljanja u toj regiji.
   Članak 3.
   Zadaće
   Kako bi se ostvarili ciljevi akcije EU-a za stabilizaciju, tim EU-a za stabilizaciju:

               (a)

               savjetuje malijske vlasti u Moptiju i Segouu o malijskim nacionalnim planovima i politikama, između ostalog o pitanjima povezanima s upravljanjem, te podupire malijske vlasti u planiranju aktivnosti koje za cilj imaju povratak civilne uprave u tu regiju, u bliskoj koordinaciji sa svim akterima Unije i relevantnim programima Unije u Maliju;

               (b)

               savjetuje malijske vlasti u Moptiju i Segouu o provedbi planiranih aktivnosti iz točke (a), između ostalog podupiranjem pojačanog dijaloga između malijskih vlasti i lokalnog stanovništva, s posebnim naglaskom na provedbi Rezolucije Vijeća sigurnosti Ujedinjenih naroda 1325 (2000);

               (c)

               olakšava koordinaciju među ministarstvima u pitanjima povezanima s upravljanjem u pogledu Moptija i Segoua, kao i koordinaciju između relevantnih malijskih ministarstava i guvernata Moptija i Segoua.

         Članak 4.
   Struktura tima EU-a za stabilizaciju
   1.   Tim EU-a za stabilizaciju dopunjuje djelovanje delegacije Unije u Maliju i misija ZSOP-a razmještenih u Maliju. Tim djeluje u Bamaku, Moptiju i Segouu.
   2.   Voditelj delegacije Unije u Maliju voditelj je tima EU-a za stabilizaciju.
   3.   Voditelju tima EU-a za stabilizaciju u svakodnevnoj provedbi akcije EU-a za stabilizaciju pomaže zamjenik voditelja tima.
   4.   ESVD utvrđuje kontaktnu točku za tim EU-a za stabilizaciju u sjedištu.
   5.   Delegacija Unije u Maliju timu EU-a za stabilizaciju pruža logističku potporu u toj regiji.
   Članak 5.
   Voditelj tima EU-a za stabilizaciju
   1.   Voditelj tima EU-a za stabilizaciju osigurava ispravnu i učinkovitu provedbu zadaća tima, između ostalog davanjem uputa zamjeniku voditelja tima.
   2.   Voditelj tima EU-a za stabilizaciju ima ukupnu odgovornost za osiguravanje ispravnog ispunjenja obveze dužne pozornosti Unije.
   3.   Voditelj tima EU-a za stabilizaciju odgovoran je za disciplinski nadzor nad timom. Disciplinske mjere nad upućenim osobljem provodi nacionalno tijelo države koja ga upućuje, u skladu s nacionalnim pravilima, ili dotična institucija Unije koja ga upućuje ili ESVD.
   4.   Voditelj tima EU-a za stabilizaciju odgovoran je za osiguravanje da rodno osviještena politika bude sastavni dio akcije EU-a za stabilizaciju i da se rad na tome koordinira s uredom glavnog savjetnika ESVD-a za rodna pitanja.
   5.   Voditelj tima EU-a za stabilizaciju olakšava koordinaciju aktivnosti tima s aktivnostima koje poduzimaju države članice i misije ZSOP-a Unije razmještene u Maliju.
   Članak 6.
   Osoblje
   1.   Tim EU-a za stabilizaciju, uključujući zamjenika voditelja tima, u prvome se redu sastoji od osoblja koje su uputile države članice, institucije Unije ili ESVD. Voditelj tima također može, prema potrebi, zaposliti osoblje na ugovornoj osnovi, posebno ako osoblje koje je uputilo tijelo ne obavlja potrebne funkcije.
   2.   Svako tijelo koje upućuje snosi troškove povezane s bilo kojim članom osoblja koje je uputilo timu EU-a za stabilizaciju, uključujući putne troškove do i iz mjesta razmještanja, plaće, zdravstveno osiguranje i naknade, osim primjenjivih dnevnica te naknada za teške poslove i rizike.
   3.   Svako tijelo koje je uputilo člana osoblja odgovorno je za pružanje odgovora na sve pritužbe povezane s upućivanjem koje podnese član osoblja ili koje se odnose na njega te je odgovorno za pokretanje postupaka protiv upućene osobe.
   4.   Sve osoblje ispunjava svoje dužnosti i djeluje u interesu akcije EU-a za stabilizaciju. Sve osoblje poštuje sigurnosna načela i minimalne standarde uspostavljene Odlukom VP-a 2013/C 190/01 (1).
   Članak 7.
   Povlastice i imuniteti
   VP osigurava da osoblje tima EU-a za stabilizaciju uživa jednake povlastice i imunitete kao osoblje delegacije Unije u Maliju.
   Članak 8.
   PSO-ovo političko usmjeravanje i praćenje
   PSO politički usmjerava akciju EU-a za stabilizaciju i prati njezinu provedbu ne dovodeći u pitanje odgovornosti VP-a.
   Članak 9.
   Izvješćivanje
   1.   Voditelj tima EU-a za stabilizaciju svaka četiri mjeseca nakon početka faze djelovanja podnosi pisana izvješća VP-u, PSO-u i drugim pripremnim tijelima Vijeća. On ili ona također na zahtjev izvješćuje PSO i druga pripremna tijela Vijeća. Službe ESVD-a prema potrebi izvješćuju PSO i druga pripremna tijela Vijeća.
   2.   Voditelj tima EU-a za stabilizaciju do kraja mandata Vijeću, VP-u i Komisiji podnosi sveobuhvatno izvješće o provedbi mandata.
   Članak 10.
   Financijski aranžmani
   1.   Financijski referentni iznos namijenjen pokrivanju rashoda povezanih s mandatom tima EU-a za stabilizaciju iznosi 3 250 000 EUR.
   2.   Svim se rashodima upravlja u skladu s pravilima i postupcima koji se primjenjuju na opći proračun Unije. Sudjelovanje fizičkih i pravnih osoba u dodjeli ugovora o javnoj nabavi koje dodjeljuje voditelj tima EU-a za stabilizaciju otvoreno je bez ograničenjâ. Osim toga, na robu kupljenu za tim za stabilizaciju ne primjenjuje se pravilo o podrijetlu.
   3.   Voditelj tima EU-a za stabilizaciju odgovoran je za izvršenje proračuna. Upravljanje rashodima uređuje se ugovorom između voditelja tima EU-a za stabilizaciju i Komisije.
   Članak 11.
   Sigurnost
   1.   Delegacija Unije u Maliju odgovorna je za sigurnost članova tima i za osiguravanje usklađenosti s minimalnim sigurnosnim zahtjevima koji se primjenjuju na osoblje delegacije.
   2.   Voditelj tima EU-a za stabilizaciju poštuje smjernice u vezi s planiranjem sigurnosnih mjera i njihovom pravilnom i učinkovitom provedbom od strane tima koje izrađuje regionalni službenik za sigurnost u Maliju.
   3.   Osoblje tima EU-a za stabilizaciju prije preuzimanja dužnosti prolazi obvezno sigurnosno osposobljavanje. Osoblje također prolazi redovito ponavljanje osposobljavanja na terenu koje organizira regionalni službenik za sigurnost u Maliju.
   Članak 12.
   Dostava informacija
   1.   Tim EU-a za stabilizaciju poštuje sigurnosna načela i minimalne standarde uspostavljene Odlukom 2013/C 190/01.
   2.   VP je ovlašten višedimenzionalnoj integriranoj misiji UN-a za stabilizaciju u Maliju (MINUSMA) prema potrebi i u skladu s operativnim potrebama akcije EU-a za stabilizaciju dostavljati klasificirane podatke EU-a i dokumente EU-a do razine „RESTREINT UE/EU RESTRICTED”, koji su nastali za potrebe akcije, u skladu sa sigurnosnim pravilima za zaštitu klasificiranih podataka EU-a iz Odluke 2013/C 190/01. U tu se svrhu mogu utvrditi lokalni dogovori.
   3.   VP ovlast za dostavljanje informacija i sposobnost sklapanja dogovora iz ovog članka može delegirati voditelju tima EU-a za stabilizaciju.
   Članak 13.
   Koordinacija
   1.   VP osigurava usklađenost provedbe ove Odluke s vanjskim djelovanjem Unije u cjelini, uključujući razvojne programe Unije, posebnog predstavnika Europske unije za Sahel (EUSR Sahel) te misije ZSOP-a Europske unije u Maliju (EUCAP Sahel Mali) i misije EU-a za osposobljavanje u Maliju (EUTM Mali).
   2.   Tim EU-a za stabilizaciju redovito informira misije država članica u Maliju.
   3.   Tim EU-a za stabilizaciju prema potrebi surađuje sa svim relevantnim međunarodnim akterima, uključujući MINUSMA-u.
   Članak 14.
   Preispitivanje
   ESVD provodi preispitivanje nakon akcije, koje se ujedno temelji na sveobuhvatnom izvješću o provedbi mandata iz članka 9. stavka 2., a rezultati preispitivanja predstavljaju se PSO-u.
   Članak 15.
   Stupanje na snagu i trajanje
   Ova Odluka stupa na snagu na dan donošenja, a prestaje važiti 31. listopada 2018.

      Sastavljeno u Bruxellesu 4. kolovoza 2017.

            Za Vijeće

            Predsjednik

         M. MAASIKAS

      (1)  Odluka Visokog predstavnika Unije za vanjske poslove i sigurnosnu politiku od 19. travnja 2013. o sigurnosnim pravilima Europske službe za vanjsko djelovanje (SL C 190, 29.6.2013., str. 1.).


title: Odluka Vijeća 2003/222/ZVSP od 21. ožujka 2003. o sklapanju Sporazuma između Europske unije i bivše jugoslavenske republike Makedonije o statusu snaga Europske unije (EUF) u bivšoj jugoslavenskoj republici Makedoniji

text:
               18/Sv. 002

               HR

               Službeni list Europske unije

               76

         32003D0222

               L 082/45

               SLUŽBENI LIST EUROPSKE UNIJE

               21.03.2003.

      ODLUKA VIJEĆA 2003/222/ZVSP
   od 21. ožujka 2003.
   o sklapanju Sporazuma između Europske unije i bivše jugoslavenske republike Makedonije o statusu snaga Europske unije (EUF) u bivšoj jugoslavenskoj republici Makedoniji
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 24.,
   uzimajući u obzir preporuku Predsjedništva,
   budući da:

               (1)

               Vijeće je 27. siječnja 2003. usvojilo Zajedničku akciju 2003/92/ZVSP o vojnoj operaciji Europske unije u bivšoj jugoslavenskoj republici Makedoniji (BJRM) (1).

               (2)

               Članak 12. te Zajedničke akcije propisuje da je status snaga EU-a u BJRM-u predmet sporazuma sa Vladom bivše jugoslavenske republike Makedonije koji će se sklopiti na temelju članka 24. Ugovora o Europskoj uniji.

               (3)

               Slijedom Odluke Vijeća od 27. veljače 2003. kojom se ovlašćuje Predsjedništvo da otvori pregovore, Predsjedništvo je dogovorilo sporazum s BJRM-om o statusu snaga EU-a u BJRM-u.

               (4)

               Sporazum bi trebalo odobriti,

         ODLUČILO JE:
   Članak 1.
   Ovime se u ime Europske unije odobrava Sporazum između Europske unije i bivše jugoslavenske republike Makedonije (BJRM) o statusu snaga Europske unije u BJRM-u.
   Tekst Sporazuma priložen je ovoj Odluci.
   Članak 2.
   Predsjednik Vijeća ovime se ovlašćuje za imenovanje osobe ovlaštene za potpisivanje Sporazuma kako bi obvezala Europsku uniju.
   Članak 3.
   Ova se Odluka objavljuje u Službenom listu Europske unije.
   Članak 4.
   Ova Odluka stupa na snagu na dan donošenja.

      Sastavljeno u Bruxellesu 21. ožujka 2003.

            Za Vijeće

            Predsjednik

         G. PAPANDREOU

      (1)  SL L 34, 11.2.2003., str. 26.


title: 2008/182/Euratom: Odluka Vijeća od 25. veljače 2008. o izmjeni Odluke Vijeća od 16. prosinca 1980. o osnivanju Savjetodavnog odbora za fuzijski program

text:
               12/Sv. 004

               HR

               Službeni list Europske unije

               6

         32008D0182

               L 059/15

               SLUŽBENI LIST EUROPSKE UNIJE

               25.02.2008.

      ODLUKA VIJEĆA

   od 25. veljače 2008.
   o izmjeni Odluke Vijeća od 16. prosinca 1980. o osnivanju Savjetodavnog odbora za fuzijski program
   (2008/182/Euratom)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice za atomsku energiju, a posebno njegov članak 7. četvrti stavak,
   uzimajući u obzir Odluku Vijeća 2006/970/Euratom od 18. prosinca 2006. o Sedmom okvirnom programu Europske zajednice za atomsku energiju (Euratom) za aktivnosti u području nuklearnih istraživanja i osposobljavanja (1), kojom se na temelju Europskog istraživačkog prostora također doprinosi stvaranju društva utemeljenog na znanju,
   uzimajući u obzir Odluku Vijeća 2006/976/Euratom od 19. prosinca 2006. o posebnom programu za provedbu Sedmog okvirnog programa Europske zajednice za atomsku energiju (Euratom) za aktivnosti u području nuklearnih istraživanja i osposobljavanja (2007. – 2011.) (2), a posebno njezin članak 7. stavak 2. kojim se predviđa da za potrebe provedbe posebnog programa Komisiji u radu pomaže savjetodavni odbor te da, za aspekte povezane s fuzijom, sastav tog odbora te detaljna pravila rada i postupci koji se na njega primjenjuju jesu oni koji su utvrđeni u Odluci Vijeća od 16. prosinca 1980. o osnivanju Savjetodavnog odbora za fuzijski program (3) (dalje u tekstu „Odluka Vijeća od 16. prosinca 1980.” odnosno „CCE-FU”),
   uzimajući u obzir Akt o pristupanju iz 2005., a posebno njegov članak 50.,
   uzimajući u obzir Odluku Vijeća od 16. prosinca 1980., a posebno njezin članak 14. o utvrđivanju sustava glasovanja za CCE-FU,
   budući da:

               (1)

               CCE-FU donosi svoja mišljenja na temelju ponderiranog sustava glasovanja kada, djelujući u skladu sa stavkom 5. točkom (g) Odluke Vijeća od 16. prosinca 1980., određuje prioritetna djelovanja radi dodjele preferencijalne potpore.

               (2)

               CCE-FU je 21. ožujka 2007. jednoglasno preporučio da se ažurira njegov ponderirani sustav glasovanja koji bi se prilikom razmatranja aspekata povezanih s fuzijom trebao primjenjivati u okviru odbora navedenog u stavku 14. Odluke Vijeća od 16. prosinca 1980., kako bi se uključila prava glasovanja novih država članica nakon njihovog pristupanja.

               (3)

               S obzirom na gore navedeno, prikladno je u skladu s time izmijeniti Odluku Vijeća od 16. prosinca 1980.,

         ODLUČILO JE:
   Jedini članak
   U stavku 14. Odluke Vijeća od 16. prosinca 1980., zadnje dvije rečenice zamjenjuju se sljedećim:

      „Mišljenja u vezi sa stavkom 5. točkom (g) donose se u skladu sa sljedećim ponderiranim sustavom glasovanja:

                  Belgija

                  2

                  Bugarska

                  2

                  Češka Republika

                  2

                  Danska

                  2

                  Njemačka

                  5

                  Estonija

                  1

                  Grčka

                  2

                  Španjolska

                  3

                  Francuska

                  5

                  Irska

                  2

                  Italija

                  5

                  Cipar

                  1

                  Latvija

                  1

                  Litva

                  2

                  Luksemburg

                  1

                  Mađarska

                  2

                  Malta

                  1

                  Nizozemska

                  2

                  Austrija

                  2

                  Poljska

                  3

                  Portugal

                  2

                  Rumunjska

                  2

                  Slovenija

                  1

                  Slovačka

                  2

                  Finska

                  2

                  Švedska

                  2

                  Ujedinjena Kraljevina

                  5

                  Švicarska

                  2

                  Ukupno

                  64

            Za donošenje mišljenja potrebna je većina od 33 glasa za, od strane najmanje 15 delegacija.”

      Sastavljeno u Bruxellesu 25. veljače 2008.

            Za Vijeće

            Predsjednik

         A. VIZJAK

      (1)  SL L 400, 30.12.2006., str. 60., kako je ispravljena u SL L 54, 22.2.2007., str. 21.

      (2)  SL L 400, 30.12.2006., str. 404., kako je ispravljena u SL L 54, 22.2.2007., str. 139.

      (3)  Nije objavljena, ali zadnje izmijenjena Odlukom Vijeća 2005/336/Euratom (SL L 108, 29.4.2005., str. 64.).


title: Provedbena odluka Vijeća (EU) 2016/2090 od 21. studenoga 2016. o izmjeni Odluke 2009/790/EZ kojom se Republici Poljskoj odobrava primjena mjere kojom se odstupa od članka 287. Direktive 2006/112/EZ o zajedničkom sustavu poreza na dodanu vrijednost

text:
               30.11.2016

               HR

               Službeni list Europske unije

               L 324/7

         PROVEDBENA ODLUKA VIJEĆA (EU) 2016/2090
   od 21. studenoga 2016.
   o izmjeni Odluke 2009/790/EZ kojom se Republici Poljskoj odobrava primjena mjere kojom se odstupa od članka 287. Direktive 2006/112/EZ o zajedničkom sustavu poreza na dodanu vrijednost
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost (1), a posebno njezin članak 395.,
   uzimajući u obzir prijedlog Europske komisije,
   budući da:

               (1)

               Člankom 287. točkom 14. Direktive 2006/112/EZ Republici Poljskoj („Poljska”) odobrava se izuzeće od poreza na dodanu vrijednost (PDV) za porezne obveznike čiji godišnji promet ne prelazi protuvrijednost 10 000 EUR u nacionalnoj valuti prema tečaju na dan njezina pristupanja.

               (2)

               Na temelju Odluke Vijeća 2009/790/EZ (2) Poljskoj je do 31. prosinca 2012. kao odstupanje odobreno izuzeće od PDV-a za porezne obveznike čiji godišnji promet ne prelazi protuvrijednost 30 000 EUR u nacionalnoj valuti prema tečaju na dan njezina pristupanja („mjera odstupanja”). Provedbenom odlukom Vijeća 2012/769/EU (3) mjera odstupanja naknadno je produljena do 31. prosinca 2015., a Provedbenom odlukom Vijeća (EU) 2015/1173 (4) do 31. prosinca 2018.

               (3)

               Dopisom zaprimljenim u Komisiji 1. lipnja 2016. Poljska je zatražila odobrenje za povišenje tog praga s 30 000 EUR na 40 000 EUR. Tim bi se povišenjem dodatan broj vrlo malih poduzeća mogao izuzeti od nekih ili svih obveza povezanih s PDV-om navedenih u glavi XI. poglavljima od 2. do 6. Direktive 2006/112/EZ. Stoga bi se smanjilo i opterećenje poreznih tijela povezano s nadzorom vrlo malih poduzeća.

               (4)

               U skladu s člankom 395. stavkom 2. drugim podstavkom Direktive 2006/112/EZ, Komisija je dopisima od 22. rujna 2016. obavijestila druge države članice o zahtjevu Poljske. Dopisom od 23. rujna 2016. Komisija je obavijestila Poljsku da ima sve informacije potrebne za razmatranje zahtjeva.

               (5)

               Informacije koje je dostavila Poljska pokazuju da bi još 24 000 dodatnih poreznih obveznika moglo iskoristiti tu mjeru odstupanja kako bi smanjili svoje obveze povezane s PDV-om. U pogledu prihoda od PDV-a Poljska procjenjuje da će mjera imati proračunski učinak od 300 milijuna PLN.

               (6)

               S obzirom na to da će se zbog povišenog praga dalje smanjiti obveze vrlo malih poduzeća povezane s PDV-om te da se ta poduzeća i dalje mogu odlučiti za primjenu uobičajenih odredbi o PDV-u u skladu s člankom 290. Direktive 2006/112/EZ, Poljskoj bi trebalo odobriti primjenu povišenog praga tijekom preostalog razdoblja primjene Odluke 2009/790/EZ koje prestaje 31. prosinca 2018. Međutim, članci od 281. do 294. Direktive 2006/112/EZ o posebnim odredbama za mala poduzeća trenutačno se revidiraju pa bi Direktiva o izmjeni tih članaka stoga mogla stupiti na snagu prije navedenog datuma.

               (7)

               Odstupanje neće utjecati na vlastita sredstva Unije koja proizlaze iz PDV-a jer će Poljska izračunati naknadu u skladu s člankom 6. Uredbe Vijeća (EEZ, Euratom) br. 1553/89 (5).

               (8)

               Odluku 2009/790/EZ stoga bi trebalo na odgovarajući način izmijeniti,

         DONIJELO JE OVU ODLUKU:
   Članak 1.
   Članci 1. i 2. Odluke 2009/790/EZ zamjenjuju se sljedećim:

      „Članak 1.
      Odstupajući od članka 287. Direktive 2006/112/EZ Republici Poljskoj odobrava se izuzeće od PDV-a za porezne obveznike čiji godišnji promet ne prelazi protuvrijednost 40 000 EUR u nacionalnoj valuti prema tečaju na dan njezina pristupanja.
      Članak 2.
      Ova se Odluka primjenjuje do dana stupanja na snagu Direktive o izmjeni članaka od 281. do 294. Direktive 2006/112/EZ o posebnim odredbama za mala poduzeća, ili do 31. prosinca 2018., ovisno o tome što nastupi ranije.”

   Članak 2.
   Ova je Odluka upućena Republici Poljskoj.

      Sastavljeno u Bruxellesu 21. studenoga 2016.

            Za Vijeće

            Predsjednik

         P. PLAVČAN

      (1)  SL L 347, 11.12.2006., str. 1.

      (2)  Odluka Vijeća 2009/790/EZ od 20. listopada 2009. kojom se Republici Poljskoj odobrava primjena mjere kojom se odstupa od članka 287. Direktive 2006/112/EZ o zajedničkom sustavu poreza na dodanu vrijednost (SL L 283, 30.10.2009., str. 53.).

      (3)  Provedbena odluka Vijeća 2012/769/EU od 4. prosinca 2012. o izmjeni Odluke 2009/790/EZ kojom se Republici Poljskoj odobrava primjena mjere kojom se odstupa od članka 287. Direktive 2006/112/EZ o zajedničkom sustavu poreza na dodanu vrijednost (SL L 338, 12.12.2012., str. 27.).

      (4)  Provedbena odluka Vijeća (EU) 2015/1173 od 14. srpnja 2015. o izmjeni Odluke 2009/790/EZ kojom se Republici Poljskoj odobrava primjena mjere kojom se odstupa od članka 287. Direktive 2006/112/EZ o zajedničkom sustavu poreza na dodanu vrijednost (SL L 189, 17.7.2015., str. 36.).

      (5)  Uredba Vijeća (EEZ, Euratom) br. 1553/89 od 29. svibnja 1989. o konačnom jedinstvenom režimu ubiranja vlastitih sredstava koja proizlaze iz poreza na dodanu vrijednost (SL L 155, 7.6.1989., str. 9.).


title: 2010/666/EU: Odluka Vijeća od 3. lipnja 2010. o potpisivanju i privremenoj primjeni Sporazuma između Europske unije i Vlade Socijalističke Republike Vijetnam o određenim aspektima usluga zračnog prijevoza

text:
               07/Sv. 21

               HR

               Službeni list Europske unije

               228

         32010D0666

               L 288/1

               SLUŽBENI LIST EUROPSKE UNIJE

         ODLUKA VIJEĆA
   od 3. lipnja 2010.
   o potpisivanju i privremenoj primjeni Sporazuma između Europske unije i Vlade Socijalističke Republike Vijetnam o određenim aspektima usluga zračnog prijevoza
   (2010/666/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 100. stavak 2. u vezi s člankom 218. stavkom 5.,
   uzimajući u obzir prijedlog Europske komisije,
   budući da:

               (1)

               Odlukom od 5. lipnja 2003. Vijeće je ovlastilo Komisiju za otvaranje pregovora s trećim zemljama o zamjeni određenih odredaba u postojećim bilateralnim sporazumima sa sporazumom na razini Unije.

               (2)

               Komisija je u ime Unije dogovorila Sporazum s Vladom Socijalističke Republike Vijetnam o određenim aspektima usluga zračnog prijevoza (dalje u tekstu „Sporazum”’) u skladu s mehanizmima i smjernicama iz Priloga Odluci Vijeća od 5. lipnja 2003.

               (3)

               Sporazum koji je Komisija dogovorila treba potpisati i privremeno primjenjivati, pod uvjetom da se on kasnije sklopi,

         DONIJELO JE OVU ODLUKU:
   Članak 1.
   Potpisivanje Sporazuma između Europske unije i Vlade Socijalističke Republike Vijetnam o određenim aspektima usluga zračnog prijevoza ovime se odobrava, pod uvjetom zaključivanja Sporazuma.
   Tekst Sporazuma priložen je ovoj Odluci.
   Članak 2.
   Predsjednik Vijeća ovime se ovlašćuje da imenuje osobu ili osobe opunomoćene za potpisivanje Sporazuma u ime Unije, pod uvjetom da se on sklopi.
   Članak 3.
   Do njegovog stupanja na snagu, Sporazum se primjenjuje privremeno od prvoga dana prvog mjeseca nakon datuma kada stranke jedna drugu obavijeste o završetku postupaka potrebnih u ovu svrhu (1).
   Članak 4.
   Predsjednik Vijeća ovim se ovlašćuje za davanje obavijesti iz članka 7. stavka 2. Sporazuma.
   Članak 5.
   Ova Odluka stupa na snagu na dan donošenja.
   Članak 6.
   Ova se Odluka objavljuje u Službenom listu Europske unije.

      Sastavljeno u Luksemburgu 3. lipnja 2010.

            Za Vijeće

            Predsjednik

         A. PÉREZ RUBALCABA

      (1)  Glavno tajništvo Vijeća objavit će u Službenom listu Europske unije datum od kojeg će se Sporazum privremeno primjenjivati.


title: 2006/67/EZ: Odluka Vijeća od 20. prosinca 2005. o sklapanju Sporazuma u obliku razmjene pisama između Europske zajednice i Hašemitske Kraljevine Jordana o uzajamnim mjerama liberalizacije i izmjenama Sporazuma o pridruživanju EZ-Jordan kao i zamjeni prilogā I., II., III. i IV. i protokola 1 i 2 uz taj Sporazum

text:
               11/Sv. 31

               HR

               Službeni list Europske unije

               196

         32006D0067

               L 041/1

               SLUŽBENI LIST EUROPSKE UNIJE

         ODLUKA VIJEĆA
   od 20. prosinca 2005.
   o sklapanju Sporazuma u obliku razmjene pisama između Europske zajednice i Hašemitske Kraljevine Jordana o uzajamnim mjerama liberalizacije i izmjenama Sporazuma o pridruživanju EZ-Jordan kao i zamjeni prilogā I., II., III. i IV. i protokola 1 i 2 uz taj Sporazum
   (2006/67/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 133., u vezi s prvom rečenicom prvoga podstavka njegovoga članka 300. stavka 2.,
   uzimajući u obzir prijedlog Komisije,
   budući da:

               (1)

               Članak 15. Euro-mediteranskog sporazuma o pridruživanju između Europskih zajednica i njihovih država članica, s jedne strane, i Hašemitske Kraljevine Jordana, s druge strane (1) („Sporazum o pridruživanju”), na snazi od 1. svibnja 2002., navodi da će Zajednica i Jordan postupno provesti veću liberalizaciju njihove uzajamne trgovine poljoprivrednim proizvodima. U članku 10. stavku 1. točki (c) navodi se da se odredbe koje se primjenjuju na poljoprivredne proizvode primjenjuju mutatis mutandis za poljoprivredne komponente prerađenih poljoprivrednih proizvoda. Člankom 17. stavkom 1. predviđa se da će od 1. siječnja 2002. Zajednica i Jordan ispitati stanje kako bi odredili mjere liberalizacije koje će Zajednica i Jordan primijeniti s učinkom od 1. siječnja 2003., u skladu s ciljem veće liberalizacije trgovine poljoprivrednim proizvodima.

               (2)

               Preporukom br. 1/2005 (2) Vijeće za pridruživanje između EU-a i Jordana poduprlo je plan djelovanja Europske politike susjedstva koji uključuje posebnu odredbu za daljnju liberalizaciju trgovine poljoprivrednim i prerađenim poljoprivrednim proizvodima.

               (3)

               Komisija je u ime Zajednice pregovarala o Sporazumu u obliku razmjene pisama radi umetanja novih članaka 11.a i 14.a i zamjene članka 17. stavka 1. Sporazuma o pridruživanju kao i zamjene prilogā I., II., III. i IV. i protokola br. 1 i 2 uz taj Sporazum.

               (4)

               Sporazum u obliku razmjene pisama, parafiran 23. lipnja 2005., trebalo bi odobriti.

               (5)

               Mjere potrebne za provedbu ove Odluke trebalo bi usvojiti u skladu s odlukom Vijeća 1999/468/EZ od 28. lipnja 1999., o utvrđivanju postupaka za izvršenje provedbenih ovlasti danih Komisiji (3),

         ODLUČILO JE:
   Članak 1.
   Ovim se, u ime Europske zajednice, odobrava Sporazum u obliku razmjene pisama između Europske zajednice i Hašemitske Kraljevine Jordana o uzajamnim mjerama liberalizacije i izmjeni Sporazuma o pridruživanju EZ-Jordan kao i zamjeni prilogā I., II., III. i IV. i protokola br. 1 i 2 uz taj Sporazum.
   Tekst Sporazuma u obliku razmjene pisama priložen je ovoj Odluci.
   Članak 2.
   Mjere potrebne za provedbu protokola br. 1. i 2. se donose u skladu s postupkom predviđenim člankom 3. stavkom 2.
   Članak 3.
   1.   Komisiji pomaže Upravni odbor za šećer osnovan na temelju članka 42. Uredbe (EZ) broj 1260/2001 (4) ili gdje je prikladno, odbori osnovani temeljem odgovarajućih odredbi drugih propisa o zajedničkom uređenju tržišta ili Odbor za Carinski zakonik osnovan na temelju članka 248.a Uredbe (EEZ) br. 2913/92 (5) (dalje u tekstu „Odbor”).
   2.   Kod upućivanja na ovaj stavak, primjenjuju se članci 4. i 7. Odluke 1999/468/EZ.
   Razdoblje utvrđeno člankom 4. stavkom 3. Odluke 1999/468/EZ je jedan mjesec.
   3.   Vijeće donosi svoj Poslovnik.
   Članak 4.
   Ovim se ovlašćuje predsjednik Vijeća odrediti osobu(-e) koja(-e) je/su ovlaštena(-e) potpisati Sporazum kako bi on obvezivao Zajednicu.
   Članak 5.
   Ova se Odluka objavljuje u Službenom listu Europske unije.

      Sastavljeno u Bruxellesu 20. prosinca 2005.

            Za Vijeće

            Predsjednik

         M. BECKETT

      (1)  SL L 129, 15.5.2002., str. 3.

      (2)  SL L 228, 3.9.2005., str. 10.

      (3)  SL L 184, 17.7.1999., str. 23.

      (4)  SL L 178, 30.6.2001., str. 1. Uredba kako je zadnje izmijenjena Uredbom Komisije (EZ) br. 39/2004 (SL L 6, 10.1.2004., str. 16.).

      (5)  SL L 302, 19.10.1992., str. 1. Uredba kako je zadnje izmijenjena Uredbom (EZ) br. 648/2005 Europskog parlamenta i Vijeća (SL L 117, 4.5.2005., str. 13.).


title: 2014/533/EU: Odluka Europske središnje banke od 13. kolovoza 2014. o utvrđivanju sustava TARGET2 kao sistemski važnog platnog sustava sukladno Uredbi (EU) br. 795/2014 o nadzornim zahtjevima za sistemski važne platne sustave (ESB/2014/35)

text:
               20.8.2014

               HR

               Službeni list Europske unije

               L 245/5

         ODLUKA EUROPSKE SREDIŠNJE BANKE
   od 13. kolovoza 2014.
   o utvrđivanju sustava TARGET2 kao sistemski važnog platnog sustava sukladno Uredbi (EU) br. 795/2014 o nadzornim zahtjevima za sistemski važne platne sustave

      (ESB/2014/35)

      (2014/533/EU)

   UPRAVNO VIJEĆE EUROPSKE SREDIŠNJE BANKE,
   uzimajući u obzir Ugovor o funkcioniranju Europske unije, a posebno njegov članak 127. stavak 2.,
   uzimajući u obzir Statut Europskog sustava središnjih banaka i Europske središnje banke, a posebno njegov članak 3. stavak 1., članak 22. i prvu alineju članka 34. stavka 1.
   uzimajući u obzir Uredbu (EU) br. 795/2014 Europske središnje banke od 3. srpnja 2014. o nadzornim zahtjevima za sistemski važne platne sustave (ESB/2014/28) (1), a posebno njezin članak 1. stavak 2. i članak 1. stavak 3.
   budući da:

               (1)

               Četvrta alineja članka 127. stavka 2. Ugovora i četvrta alineja članka 3. stavka 1. Statuta Europskog sustava središnjih banaka i Europske središnje banke (dalje u tekstu: „Statut ESSB-a”) ovlašćuju Eurosustav za promicanje nesmetanog funkcioniranja platnih sustava.

               (2)

               Eurosustav promiče nesmetano funkcioniranje platnih sustava, između ostalog, provođenjem nadzora.

               (3)

               Europska središnja banka (ESB) provela je načela za infrastrukturu financijskih tržišta koja su izdali Odbor za platni sustav i sustav namire (CPSS) Banke za međunarodne namire (BIS) i Tehnički odbor Međunarodne organizacije nadzornih tijela za vrijednosne papire (dalje u tekstu: „CPSS-IOSCO načela”), koja Uredbom (EU) br. 795/2014 (ESB/2014/28) usklađuju i jačaju postojeće međunarodne nadzorne standarde, između ostalog, za sistemski važne platne sustave (SIPS).

               (4)

               Kako bi se provelo utvrđivanje platnih sustava sukladno članku 1. stavku 2. Uredbe (EU) br. 795/2014 (ESB/2014/28) za TARGET2, Upravno vijeće provjerava je li ispunjen kriterij naveden u članku 1. stavku 3. točki (a) Uredbe (EU) br. 795/2014 (ESB/2014/28), te jesu li ispunjena dva od četiri kriterija navedena u članku 1. stavku 3. točki (b) Uredbe (EU) br. 795/2014 (ESB/2014/28), kao što je opisano u prilogu ovoj odluci. Javni podaci za kalendarsku godinu 2012., zajedno s odgovorima na istraživanja ESB-a korišteni su za provjeru na kojoj je utemeljena ova Odluka.

               (5)

               Prema Smjernici ESB/2012/27 (2), sustav TARGET2 ima decentraliziranu strukturu koja spaja mnoštvo platnih sustava. Komponente sustava TARGET2 usklađene su u najvećoj mogućoj mjeri s određenim iznimkama u slučaju ograničenja koja proizlaze iz nacionalnog prava. Sustav TARGET2 također je obilježen jedinstvenom tehničkom platformom pod nazivom Jedinstvena zajednička platforma. Upravno vijeće ima konačnu nadležnost u vezi sa sustavom TARGET2 i štiti njegovu javnu funkciju; ovo uređenje upravljanja odražava se u nadzoru komponenata sustava TARGET2,

         DONIJELO JE OVU ODLUKU:
   Članak 1.
   Definicije
   Izrazi korišteni u ovoj odluci imaju jednako značenje kao u Uredbi (EU) br. 795/2014 (ESB/2014/28).
   Članak 2.
   Utvrđivanje SIPS-a i upravitelja SIPS-a
   1.   Komponente sustava TARGET2 koje ispunjavaju kriterij iz članka 1. stavka 3. točke (a) Uredbe (EU) br. 795/2014 (ESB/2014/28) zajednički se utvrđuju kao sistemski važan platni sustav za potrebe Uredbe (EU) br. 795/2014 (ESB/2014/28).
   2.   Upravitelji komponenata sustava TARGET2 iz stavka 1. osiguravaju sukladnost sa zahtjevima navedenim u člancima 3. do 21. Uredbe (EU) br. 795/2014 (ESB/2014/28).
   Članak 3.
   Nadležno tijelo
   ESB je nadležno tijelo za nadzor sustava TARGET2.
   Članak 4.
   Stupanje na snagu
   Ova Odluka stupa na snagu na dan objave u Službenom listu Europske unije.

      Sastavljeno u Frankfurtu na Majni 13. kolovoza 2014.

            Predsjednik ESB-a

         Mario DRAGHI

      (1)  SL L 217, 23.7.2014., str. 16.

      (2)  Smjernica ESB/2012/27 od 5. prosinca 2012. o Transeuropskom automatiziranom sustavu ekspresnih novčanih transakcija u realnom vremenu na bruto načelu (TARGET2) (SL L 30, 30.1.2013., str. 1.).

      PRILOG
      Transeuropski automatizirani sustavu ekspresnih novčanih transakcija u realnom vremenu na bruto načelu (TARGET2) kojim upravlja Eurosustav izmjeren u odnosu na kriterije navedene u članku 1. stavku 3. Uredbe (EU) br. 795/2014 (ESB/2014/28).

                  Kriterij

                  TARGET2

                              (a)

                              prikladan da bude prijavljen kao sustav sukladno Direktivi 98/26/EZ Europskog parlamenta i Vijeća (1) od strane države članice čija je valuta euro ili ako upravitelj tog sustava ima poslovni nastan u europodručju

                  Komponente sustava TARGET 2 prijavljene kao sustavi sukladno Direktivi 98/26/EZ od strane države članice čija je valuta euro:

                              —

                              TARGET2-OeNB

                              —

                              TARGET2-BE

                              —

                              TARGET2-CY

                              —

                              TARGET2-Eesti

                              —

                              TARGET2-Suomen Pankki-järjestelmä

                              —

                              TARGET2-Banque de France

                              —

                              TARGET2-BBk

                              —

                              TARGET2-ECB

                              —

                              TARGET2-GR

                              —

                              TARGET2-Ireland

                              —

                              TARGET2-Banca d'Italia

                              —

                              TARGET2-Latvija

                              —

                              TARGET2-LU

                              —

                              Target2-Malta

                              —

                              TARGET2-NL

                              —

                              TARGET2-PT

                              —

                              TARGET2-Banco de España (TARGET2-BE)

                              —

                              TARGET2-SK

                              —

                              TARGET2-Slovenija

                     Kriterij ispunjen

                              (b) i.

                              ukupna prosječna dnevna vrijednost obrađenih plaćanja nominiranih u eurima prelazi 10 milijardi eura;

                  Ukupna prosječna dnevna vrijednost obrađenih plaćanja nominiranih u eurima: 2,777 bilijuna eura

                     Kriterij ispunjen

                              (b) ii.

                              tržišni udio je najmanje jedan od sljedećih:

                                          —

                                          15 % ukupnih plaćanja nominiranih u eurima, ili

                                          —

                                          5 % ukupnih prekograničnih plaćanja nominiranih u eurima, ili

                                          —

                                          75 % ukupnih plaćanja nominiranih u eurima na razini države članice čija je valuta euro;

                              (b) iii.

                              prekogranična aktivnost (odnosno sudionici osnovani u zemlji koja nije zemlja upravitelja SIPS-a i/ili prekogranične veze s drugim platnim sustavima) obuhvaća pet ili više zemalja i ostvaruje najmanje 33 % ukupno obrađenih plaćanja nominiranih u eurima;

                              (b) iv.

                              koristi se za namiru drugih infrastruktura financijskog tržišta (FMI).

                  Komponente sustava TARGET2 koriste se za namiru infrastruktura financijskog tržišta (FMI).

                     Kriterij ispunjen

         (1)  Direktiva 98/26/EZ Europskog parlamenta i Vijeća od 19. svibnja 1998.o konačnosti namire u platnim sustavima i sustavima za namiru vrijednosnih papira (SL L 166, 11.6.1998., str. 45.).